Martin Ondrejka (geológ)

Doc. Mgr. Martin Ondrejka, PhD. (* 1976, Martin) je slovenský petrológ, mineralóg pôsobiaci na Katedre mineralógie, petrológie a ložiskovej geológie Prírodovedeckej fakulty UK v Bratislave.

V rokoch 1995 – 2000 absolvoval magisterské štúdium geológie na Katedre mineralógie a petrológie Prírodovedeckej fakulty Univerzity Komenského v Bratislave. V rokoch 2000 – 2004 na tom istom pracovisku absolvoval doktorandské štúdium petrológie a získal titul PhD.Martin Ondrejka - Profile Researchgate.net, Dostupné online V rokoch 2003 – 2011 tu pôsobil ako odborný asistent. V roku 2011 získal hodnosť docent.

Vedecký profil
Zaoberá sa výskumom akcesorických minerálov v granitoidoch a sprievodných magmatických a metamorfovaných horninách. Skúma procesy interakcie fluida a horniny, stability a alterácie akcesorických minerálov (napr. monazit, xenotím, apatit, allanit, titanit, zirkón, uraninit, torit, Nb-Ta minerály ...), tiež procesy post-magmatickej až nízkotermálnej (supergénnej) remobilizácie a frakcionácie vzácnych litofilných prvkov (REE, Zr, Hf, Nb, Ta, U, Th, Rb, Be, F, B). Pôsobí tiež v petrológii, mineralógii, geochémii a geochronológii granitoidov a felzických vulkanitov (najmä A-typov). Je autorom dvoch nových Gd minerálov opísaných zo Slovenska, monazitu-(Gd) a xenotímu-(Gd), tiež spoluautorom lepersonnitu-(Nd) a marsaalamitu-(Y).

Ocenenia
Cena Slovenskej geologickej spoločnosti za najvýznamnejšiu geologickú prácu 2007-2008, kategória II. – Vedecké práce autorov do 35 rokov.
Cena Slovenskej geologickej spoločnosti za najvýznamnejšiu geologickú prácu 2022-2023, kategória I. – Vedecké práce autorov bez vekového obmedzenia.
Člen Špičkového mineralogicko-petrologického tímu (Putiš, Uher, Ondrejka a Bačík) oceneného Akreditačnou komisiou SR a Strieborná medaila Univerzity Komenského – za Mineralogicko-petrologický špičkový tím.
Cena Jána Pettka 2025 za vedecký prínos, publikačno-citačný impakt a šírenie dobrého mena slovenskej geológie v zahraničí. 

 Významné práce 
Skriptá:
 Ondrejka, M., 2010: Zirkón -dôležitý indikátor endogénnych geologických procesov. VŠ skriptá, Omega Info Bratislava, 90 s. ISBN: 978-80-89337-05-7, EAN: 9788089337057
 Ondrejka, M., 2014: Petrografia magmatických hornín. VŠ skriptá, Univerzita Komenského, Bratislava, 114 s. ISBN: 978-80-223-3479-2
 Huraiová, M., a Ondrejka, M., 2016: Petrológia magmatických hornín. VŠ skriptá, Univerzita Komenského, Bratislava, 356 s.  ISBN: 978-80-223-3723-6
Články:
 Ondrejka M., Uher P., Pršek J., Ozdín D. 2007: Arsenian monazite-(Ce) and xenotime-(Y), REE arsenates and carbonates from the Tisovec-Rejkovo rhyolite, Western Carpathians, Slovakia: Composition and substitutions in the (REE,Y)XO4 system (X = P, As, Si, Nb, S), Lithos, 95, 1, 116-129.
 Ondrejka M., Uher P., Ferenc Š., Milovská S., Mikuš T., Molnárová A., Škoda R., Kopáčik R. a Bačík P., 2023: Gadolinium-dominant monazite and xenotime: Selective hydrothermal enrichment of middle REE during low-temperature alteration of uraninite, brannerite, and fluorapatite (the Zimná Voda REE-U-Au quartz vein, Western Carpathians, Slovakia), American Mineralogist, 108, 754-768.

 Referencie 

Kategória:Slovenskí mineralógovia
Kategória:Osobnosti z Martina
Kategória:Vyučujúci na Prírodovedeckej fakulte Univerzity Komenského v Bratislave